สวัสดีค่ะ คือเมื่อช่วงบ่ายของวันนี้แฟนหนูได้เอามือที่มีน้ำหล่อลื่นสอดใส่ในช่องคลอดและเอาปลายอวัยวะเพศถู แบบนี้มีโอกาสท้องมั้ยคะ -ทำในช่วงที่ประจำเดือนเริ่มหยุดแล้ว -กินยาคุมฉุกเฉินเม็ดที่1ไปแล้วค่ะ
สวัสดีค่ะ หากมือเปื้อนเฉพาะน้ำหล่อลื่น ไม่ได้เปื้อนน้ำอสุจิ การนำนิ้วมือดังกล่าว สอดใส่เข้าสู่ช่องคลอด ไม่ได้ทำให้เกิดการตั้งครรภ์ได้ค่ะ ส่วนการที่นำเอาอวัยวะเพศชายถูอวัยวะเพศหญิงก็เช่นกัน หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะ เพราะยาคุมฉุกเฉินจะไปมีผลต่อการทำงานของรังไข่ และอาจทำให้หลังจากนี้ไปประมาณ 1 สัปดาห์ ก็จะมีเลือดออกมาได้ และอาจทำให้ประจำเดือนในรอบต่อไปมาช้ากว่าปกติได้ ซึ่งก็จะทำให้ยิ่งกังวลว่าจะตั้งครรภ์หรือไม่อีกค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ และไม่ควรใช้ยาคุมฉุกเฉินโดยไม่จำเป็นค่ะ